ai4bharat/Pralekha huggingface dataset:
केंद्रीय लोकसेवा आयोग
केंद्रीय लोकसेवा आयोग नागरी सेवा  परीक्षा, 2020 आणि भारतीय वन सेवा परीक्षा, 2020
केंद्र निवडीसाठी उमेदवारांना सूचना
केंद्रीय लोकसेवा आयोगाने 5 जून 2020 रोजी प्रकाशित केलेल्या परीक्षेचा सुधारित कार्यक्रम/ वेळापत्रकानुसार देशभर 4 ऑक्टोबर 2020  रोजी भारतीय नागरी सेवा  परीक्षा 2020 [भारतीय वन सेवा  परीक्षा,2020 यासह] आयोजित केली आहे.
नागरी सेवा  परीक्षा, 2020 [भारतीय वन सेवा  परीक्षा, 2020 सह] साठी उमेदवारांची मोठी संख्या आणि केंद्रामध्ये बदल करण्याकरिता उमेदवारांकडून आलेले विनंती अर्ज लक्षात घेऊन आयोगाने उमेदवारांना त्यांच्या आधीच्या केंद्रात बदल करण्याची संधी देण्याचा निर्णय घेतला आहे. याव्यतिरिक्त, नागरी सेवा  परीक्षा, 2020 आणि भारतीय वन सेवा  परीक्षा, 2020 साठीची केंद्रे बदलण्याचा पर्यायही उमेदवारांना उपलब्ध करुन देण्यात आला आहे. अतिरिक्त उमेदवारांना सामावून घेण्याच्या केंद्राच्या अतिरिक्त/वर्धित क्षमतेनुसारच उमेदवारांच्या केंद्रात बदल करण्याच्या विनंतीवर विचार केला जाईल.
उमेदवारांचे सुधारित निवड केंद्रे सादर करण्यासाठीची सुविधा आयोगाच्या https://upsconline.nic.in या संकेतस्थळावर दोन टप्प्यात म्हणजे 7 ते 13 जुलै, 2020  आणि 20-24 जुलै, 2020  सुरु राहील. ज्या उमेदवारांना केंद्र निवडीत बदल करायचे आहेत त्यांनी संकेतस्थळाला भेट देऊन वरील परीक्षांच्या केंद्रांच्या निवडीत बदल करावेत.
उमेदवारांनी कृपया याची नोंद घ्यावी की केंद्रात बदल करण्याची त्यांची विनंती “प्रथम येणाऱ्यास प्राधान्य” या तत्त्वाच्या आधारे विचारात घेतली जाईल आणि एकदा एखाद्या विशिष्ट केंद्राची क्षमता पूर्ण झाल्यानंतर त्या केंद्र बंद केले जाईल. ज्या उमेदवारांना कमाल मर्यादेमुळे त्यांच्या आवडीचे केंद्र मिळू शकत नाही त्यांनी उर्वरित केंद्रांमधून केंद्र निवडणे आवश्यक आहे.
नागरी सेवा  परीक्षा, 2020 च्या परीक्षा सूचना क्रमांक. 05/2020-CSP दिनांक: 12/02/2020 आणि भारतीय वन सेवा  परीक्षा, 2020 च्या परीक्षा सूचना क्रमांक. 06/2020-IFoS दिनांक: 12/02/2020 मध्ये नमूद केलेल्या सर्व अटी आणि पात्रता यामध्ये कोणताही बदल करण्यात आलेल्या नाही.
उपरोक्त विषया व्यतिरिक्त, आयोग 1 ते 8 ऑगस्ट, 2020 दरम्यान आयोगाचे संकेतस्थळ https://upsconline.nic.in वर उमेदवारांना अर्ज रद्द करण्याची विंडो देखील उपलब्ध करुन देणार आहे. अर्ज मागे घेण्यासाठी, नागरी सेवा  परीक्षा, 2020 च्या परीक्षा सूचना क्रमांक. 05/2020-CSP दिनांक: 12/02/2020 आणि भारतीय वन सेवा  परीक्षा, 2020 च्या परीक्षा सूचना क्रमांक. 06/2020-IFoS दिनांक: 12/02/2020 मध्ये नमूद केलेल्या सर्व अटी कायम आहेत. उमेदवारांनी याची नोंद घ्यावी की एकदा उमेदवाराने अर्ज मागे घेतल्यानंतर भविष्यात कोणत्याही परिस्थितीत तो अर्ज पुन्हा स्वीकारला जाणार नाही.
<><><><><>
S.Thakur/S.Mhatre/P.Kor
महिला आणि बालविकास मंत्रालय
एअर इंडियामध्ये लैंगिक छळ प्रकरणी तातडीने कारवाई करा-महिला आणि बालकल्याण मंत्रालय
(नवी दिल्ली, 4 जून 2018
एअर इंडियामध्ये आपला लैंगिक छळ होत असल्याच्या तक्रारीसंदर्भात एका हवाई सुंदरीने, महिला आणि बालविकास मंत्री मनेका संजय गांधी यांची भेट घेतली. यासंदर्भात मंत्री महोदयांनी नागरी हवाई वाहतूक मंत्र्यांशी संपर्क साधला. तसेच एअर इंडियाच्या अंतर्गत तक्रार समितीच्या प्रमुखाशी संवाद साधून जून 2018 पर्यंत या प्रकरणाची चौकशी पूर्ण करण्याचे निर्देश दिले.
S.Tupe/M.Pange/P.Kor
युवा व्यवहार आणि क्रीडा मंत्रालय
प्रख्यात क्रीडापटूंना अर्ज करता यावा यासाठी एनएसएनआयएस पटियाला यांनी मार्गदर्शन प्रशिक्षण अभ्यासक्रमासाठीचे निकष शिथिल केले
प्रथमच 2020-21 सत्रापासून पटियाला येथील नेताजी सुभाष राष्ट्रीय क्रीडा संस्था  येथे क्रीडा प्रशिक्षणातील महत्वाकांक्षी पदविका अभ्यासक्रमासाठी 46 प्रख्यात क्रीडापटूंना महिला आणि पुरुष दोन्ही, थेट प्रवेश मिळेल. केंद्रीय युवक कल्याण आणि क्रीडामंत्री किरेन रिजीजू यांनी मे महिन्यात हा निर्णय जाहीर केला होता. आता अभ्यासक्रमात प्रख्यात क्रीडापटूंचा मोठा सहभाग सुनिश्चित करण्याच्या उद्देशाने यापूर्वी नमूद केलेल्या प्रवेशाच्या निकषांपैकी काही निकष शिथिल करण्याचा निर्णय घेण्यात आला आहे.
अभ्यासक्रमाच्या प्रवेशासाठी शैक्षणिक पात्रता सर्व नामांकित क्रीडापटूंसाठी 10+2 राहील, मात्र क्रीडा क्षेत्रातील कामगिरीच्या निकषात बदल करण्यात आले आहेत जेणेकरून आशियाई आणि राष्ट्रकुल पदकविजेते आणि वरिष्ठ जागतिक अजिंक्यस्पर्धेतले सहभागी मोठ्या संख्येने या अभ्यासक्रमात प्रवेश घेऊ शकतील. यापूर्वी उमेदवाराला वरिष्ठ जागतिक अजिंक्यस्पर्धेमध्ये पदक मिळवणे अनिवार्य होते, मात्र नवीन निकषात ज्यांनी या स्पर्धेत भाग घेतला होता ते देखील अर्ज करण्यास पात्र आहेत. आशियाई किंवा राष्ट्रकुल क्रीडा स्पर्धेत सुवर्णपदक जिंकण्याच्या निकषाऐवजी यापैकी कुठल्याही स्पर्धेत कोणतेही पदक -सुवर्ण, रौप्य किंवा कांस्य पदक विजेता असा बदल करण्यात आला आहे. ऑलिम्पिकमध्ये सहभागी झालेले प्रसिद्ध क्रीडापटू या अभ्यासक्रमासाठी अर्ज करण्यास आपोआप पात्र ठरतात.
या निर्णयाबद्दल बोलताना भारतीय क्रीडा प्राधिकरणाचे महासंचालक संदीप प्रधान म्हणाले की, “भारताच्या वाढत्या क्रीडा परिसंस्थेच्या उदयोन्मुख गरजा भागवण्याची वाढती गरज आणि देशातील सर्वोत्तम प्रतिभावान खेळाडूंना आकर्षित करण्यासाठी मार्गदर्शन अभ्यासक्रमात प्रख्यात भारतीय क्रीडापटूंचा समावेश महत्वाचा आहे. प्रख्यात क्रीडापटूंसाठी प्रवेश निकष शिथिल केल्यामुळे त्यांच्यापैकी अनेकजण या अभ्यासक्रमासाठी अर्ज करण्यास पात्र ठरतील."
46 नामांकित क्रीडापटूंची निवड 23 क्रीडाप्रकारांसाठी  केली जाईल आणि त्यांना प्रवेश परीक्षेला हजर राहावे लागणार नाही कारण अभ्यासक्रमाच्या इतिहासात प्रथमच ही परीक्षा ऑनलाइन करण्यात आली आहे. सर्व प्रख्यात क्रीडापटू ज्यांची या अभ्यासक्रमासाठी थेट निवड झाली आहे त्यांना इतर उमेदवारांबरोबर वैद्यकीय आणि शारीरिक चाचणी द्यावी लागेल.
जर दोन नामांकित क्रीडापटू एकाच क्रीडा प्रकारासाठी अर्ज करत असल्यास अंतिम उमेदवार निवडण्यासाठी गुण व्यवस्था ठेवली आहे.
प्रख्यात क्रीडापटूंसाठी निकष शिथिल केल्याच्या पार्श्वभूमीवर अभ्यासक्रमासाठी नावनोंदणीसाठी ऑनलाईन अर्ज सादर करण्याची मुदत 31 जुलैपर्यंत वाढवण्याचा निर्णयही घेण्यात आला आहे.
प्रख्यात क्रीडापटूंव्यतिरिक्त इतर उमेदवारांसाठी कोरोना महामारीच्या सद्यस्थितीच्या अनुषंगाने असा निर्णय घेण्यात आला आहे की जे उमेदवार पदवी अभ्यासक्रमाच्या अंतिम वर्षाच्या निकालाच्या प्रतीक्षेत आहेत किंवा जर त्यांनी प्रवेश घेतलेल्या विद्यापीठांनी अद्याप पदवी अभ्यासक्रमाची परीक्षा घेतली नसेल असे उमेदवार देखील पदविका अभ्यासक्रमाच्या प्रवेशासाठी ऑनलाईन अर्ज करू शकतात मात्र त्यांना 30 सप्टेंबर 2020 पर्यंत अंतिम वर्ष उत्तीर्ण प्रमाणपत्र सादर करावे लागेल.
आरोग्य आणि कुटुंब कल्याण मंत्रालय
देशात 60 लाख कोविड रुग्ण बरे होण्याचा मैलाचा टप्पा
सलग 8 दिवस 1000 पेक्षा कमी मृत्यूची नोंद
बरे झालेले अर्ध्याहून अधिक रुग्ण पाच सर्वाधिक रुग्णसंख्या असलेल्या राज्यातले
भारताने आज आणखी एक मैलाचा टप्पा गाठला. देशात कोविडमधून बरे झालेल्यांची एकूण संख्या 60 लाखांहून अधिक  झाली आहे.
दररोज मोठ्या संख्येने कोविड रुग्ण बरे होत असून उच्च संख्येने रुग्ण बरे होण्याचा कल कायम आहे. देशात गेल्या 24 तासात 89, 154 रुग्ण बरे झाले आहेत.
देशभरात वैद्यकीय पायाभूत सुविधांमध्ये झालेली वाढ, राज्ये आणि केंद्रशासित प्रदेशांद्वारे केंद्राच्या प्रमाणित उपचार प्रोटोकॉलची अंमलबजावणी आणि डॉक्टर, निमवैद्यकीय आणि आघाडीवर काम करणाऱ्यांची समर्पित वृत्ती तसेच वचनबद्धता यामुळे दैनंदिन मृत्यूच्या संख्येत सातत्याने घसरण झाली असून बरे होणाऱ्यांच्या संख्येत सातत्याने वाढ दिसून आली आहे.
गेले सलग आठ दिवस नवीन मृत्यूची नोंद 1000 पेक्षा कमी नोंदली गेली आहे. देशात गेल्या 24 तासात 918 मृत्यूंची नोंद झाली.
देशातली सक्रिय रुग्णांची संख्या 8,67,496 आहे. सक्रिय रुग्णांच्या संख्येतली घट कायम असून गेल्या तीन दिवसात ती 8 लाखांपेक्षा कमी आहे.
कोविडमधून रुग्ण बरे होण्याचा राष्ट्रीय दर आणखी वाढून तो 86. 17 % झाला आहे.
रुग्ण बरे होण्याच्या वाढत्या संख्येबरोबरच जगात सर्वाधिक संख्येने रुग्ण बरे होण्यातले अव्वल स्थान भारताने कायम राखले आहे.
बरे झालेल्या रुग्णांपैकी अर्ध्याहून अधिक रुग्ण, सर्वाधिक रुग्णसंख्या  असलेल्या 5 राज्यांमधले आहेत.
बरे झालेल्या रुग्णांच्या नव्या नोंदींपैकी 80% हे महाराष्ट्र, कर्नाटक,केरळ, आंध्र प्रदेश, तामिळनाडू , उत्तर प्रदेश, ओडिशा,पश्चिम बंगाल,दिल्ली आणि चंदिगड या 10 राज्यांमधले आहेत.
यात महाराष्ट्र अव्वल स्थानी असून काल 26 हजारांहून अधिक रुग्ण बरे झाल्याची नोंद झाली.
देशात गेल्या 24 तासात 74,383 नव्या रुग्णांची पुष्टी झाली.
नव्या रुग्णांपैकी 80% रुग्ण 10 राज्ये /केंद्रशासित प्रदेशातील आहे. केरळमध्ये सर्वाधिक नवे रुग्ण आढळले असून त्यापाठोपाठ महाराष्ट्राचा क्रमांक आहे. या दोन्ही राज्यांमध्ये 11,000 हून अधिक नव्या रुग्णांची नोंद झाली.
गेल्या 24 तासात 918 रुग्णांच्या मृत्यूची नोंद झाली. त्यापैकी 84% मृत्यू हे 10 राज्ये आणि केंद्रशासित प्रदेशातले आहेत.
एकूण मृत्यूंपैकी 33% मृत्यू महाराष्ट्रातले असून काल महाराष्ट्रात 308 मृत्यू झाले. त्यापाठोपाठ कर्नाटकमध्ये 102 मृत्यू झाले.
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 14 सप्टेंबर 2020

देशातील सर्व भाषांना समान सन्मान द्यायला हवा, मात्र, कुठेही कोणत्याही भाषेचे सक्ती केली जाऊ नये अथवा तिला विरोधही केला जाऊ नये, असे प्रतिपादन उपराष्ट्रपती एम व्यंकय्या नायडू यांनी केले आहे.
हिंदी दिवस-2020 निमित्त ‘मधुबन एज्युकेशनल बुक्स’ने आयोजित केलेल्या कार्यक्रमात ते आज बोलत होते. आपल्या सर्व भारतीय भाषांना समृद्ध इतिहास आणि परंपरा असून आपल्याला भाषिक वैविध्याचा तसेच सांस्कृतिक वारशाचा आपल्याला सार्थ अभिमान असायला हवा, असे श्री नायडू यावेळी म्हणाले
एका विशिष्ट वातावरणात संसदेचे हे अधिवेशन आज सुरु होत आहे. कोरोनाही पण त्याचवेळी कर्तव्येही आहेत. आणि सर्व खासदारांनी कर्तव्याचा मार्ग निवडला आहे. मी सर्व खासदारांचे, त्यांच्या या पुढाकारासाठी अभिनंदन करतो, आणि त्यांना धन्यवादही देतो.
आरोग्य मंत्रालयाची कोविड-19घडामोडींवरील माहिती :
- आरोग्य आणि कुटुंब कल्याण मंत्री डॉ. हर्ष वर्धन यांनी आज लोकसभा / राज्यसभेत कोविड महामारी आणि केंद्र सरकारने केलेल्या उपाययोजनांबाबत स्वतःहून दिलेल्या निवेदनाचा पूर्ण मजकूर येथे पाहता येईल.
- कोरोनातून रुग्ण लवकर बरे होण्याच्या प्रवासात भारताने आज नवा टप्पा गाठला. कोरोनातून रुग्ण बरे होण्याचा देशाचा आलेख चढता असून हा दर 78 % पर्यंत पोहोचला आहे. दररोज बरे होणाऱ्यांची वाढती संख्या यातून प्रतीत होत आहे. गेल्या 24 तासात 77,512 रुग्णांना रुग्णालयातून घरी पाठवण्यात आले असून बरे झालेल्यांची एकूण संख्या आता 37,80,107 झाली आहे. बरे झालेले आणि सक्रीय रुग्ण यातले अंतर सातत्याने वाढत असून आज हे अंतर सुमारे 28 लाख  झाले आहे.
इतर अपडेट्स:
1. शेतकरी उत्पादने व्यापार व वाणिज्य  विधेयक, 2020
2. 2020 शेतकरी  किंमत हमी आणि कृषी सेवा करार विधेयक, 2020
3. अत्यावश्यक वस्तू  विधेयक, 2020
महाराष्ट्र अपडेट्स :
मुंबईत कोविड-19 च्या रुग्णांमध्ये मोठी वाढ झाली आहे, चाचण्यांचे प्रमाण वाढवल्यामुळे रुग्णसंख्या वाढल्याचे बृहन्मुंबई महानगरपालिकेने म्हटले आहे. बीएमसीने म्हटले की, 'मिशन बिगिन अगेन' चा 4 था टप्पा आणि या महिन्याच्या सुरूवातीस पार पडलेल्या 10- दिवसाच्या गणेशोत्सवामुळे निर्बंध शिथील केल्यामुळे संक्रमणाचे प्रमाण वाढत गेले. सद्यस्थितीत मुंबई जिल्ह्यातील रुग्ण बरे होण्याचा दर 77 टक्के आहे आणि आठवडाभरात रुग्णसंख्येत 1.24 टक्क्यांनी वाढ झाली आहे. 30,316 सक्रीय रुग्ण आणि गेल्या काही दिवसांत दररोज सुमारे 2 कोविड रुग्णांची संख्या नोंदवली जात आहे, यामुळे मुंबई देशातील सर्वात प्रभावित शहरांपैकी एक बनले आहे.
FACT CHECK
सांस्कृतिक मंत्रालय
आयआयटी मुंबईने आयोजित केला युवा संगम कार्यक्रम; पंजाब मधले 45 विद्यार्थी येणार मुंबई भेटीला
एक भारत श्रेष्ठ भारत ‘युवा संगम’ मोहिमे अंतर्गत भारतीय तंत्रज्ञान संस्था मुंबई  द्वारा, पहिल्यांदाच आयोजित करण्यात आलेल्या ‘युवा संगम कार्यक्रमामध्ये’ सहभागी होण्यासाठी, पंजाब मधील जालंधर इथल्या डॉ. बी. आर. आंबेडकर राष्ट्रीय तंत्रज्ञान संस्थेमधील 45 विद्यार्थी मुंबई भेटीसाठी येणार आहेत. हे युवा प्रतिनिधी रविवार, 7 मे रोजी मुंबईत पोहोचतील आणि 7 ते 12 मे 2023 दरम्यान आयआयटी मुंबईच्या परिसरात वास्तव्य करतील. लिंग समानता लक्षात घेता, या तुकडीत 18 ते 30 वर्षे वयोगटामधील 22 मुली आणि 23 मुलांचा समावेश आहे.
मंगळवार 9 मे रोजी राजभवन येथे आयोजित संवाद सत्रादरम्यान, महाराष्ट्राचे राज्यपाल रमेश बैस या युवा प्रतिनिधींना संबोधित करतील. त्याशिवाय, हे विद्यार्थी आपल्या मुंबई भेटी दरम्यान, बॉम्बे स्टॉक एक्स्चेंज, छत्रपती शिवाजी महाराज टर्मिनस, गेटवे ऑफ इंडिया, विधानसभा, कान्हेरी गुंफा आणि इतर प्रेक्षणीय स्थळांनाही भेट देतील. ते मुंबई आयआयटी संस्थेच्या परिसरातही फेरफटका मारतील.
भारताच्या पंतप्रधानांनी सुरू केलेल्या युवा संगम कार्यक्रमाचे उद्दिष्ट, जनतेचा परस्पर संपर्क मजबूत करणे आणि देशभरातील तरुणांमध्ये सह-भावना निर्माण करणे, हे आहे. या कार्यक्रमात भारतातील 23 राज्ये आणि केंद्रशासित प्रदेशांमधील 1000 युवा प्रतिनिधींचा सहभाग अपेक्षित आहे. या उपक्रमाचा भाग म्हणून, महाराष्ट्र आणि पंजाब या राज्यांना एकत्र जोडले गेले आहे. महाराष्ट्रातील 35 आणि दादरा-नगर हवेली, दमण-दीव इथले 10 युवा प्रतिनिधी, 12 ते 19 मे 2023 या काळात एनआयटी जालंधर  इथे भेट देणार आहेत.
हा ओळख दौरा, या युवा प्रतिनिधींना, पर्यटन, परंपरा, प्रगती, तंत्रज्ञान, आणि परस्पर संपर्क, या पाच विस्तृत क्षेत्रांचा सर्वांगीण आणि बहु-आयामी अनुभव देईल.
आर्थिक व्यवहार विषयक मंत्रिमंडळ समिती
आसाममधील ब्रह्मपुत्रा खोरे खते महामंडळ मर्यादितसाठी 100 कोटी रुपयांचे अनुदान देण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 10 फेब्रुवारी 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाच्या अर्थविषयक समितीने आज आसामच्या नामरुप येथील ब्रह्मपुत्रा खोरे खते महामंडळ मर्यादित. या कंपनीला 100 कोटी रुपयांचे अनुदानापोटी अर्थसहाय्य देण्याच्या प्रस्तावाला मंजुरी दिली. या कंपनीमध्ये युरिया उत्पादन विभागाचे कार्य अखंड सुरु राहावे यासाठी हे अनुदान दिले जात आहे.
बीवीएफसीएल, नामरूप ही एक सार्वजनिक क्षेत्रातील कंपनी असून कंपनी कायद्याखाली तिची स्थापना करण्यात आली आहे. या कंपनीवर रसायन आणि खते मंत्रालयाचे प्रशासकीय नियंत्रण आहे, सध्या कंपनीचे दोन जुने विभाग नामरूप-2 आणि नामरूप-3 कार्यरत आहेत. ही देशातली पहिली वायू आधारित युरिया उत्पादक कंपनी असून त्यात सर्व प्रकारच्या पायाभूत सुविधा आणि कच्चा माल उपलब्ध आहे. मात्र तरीही कंपनीतील मशिनरी जुनी आणि कालबाह्य झाल्यामुळे झाल्यामुळे कंपनीला वाजवी दरात अपेक्षित उत्पादन करणे कठीण होत आहे. या प्रकल्पांची सुरक्षितता,शाश्वतता आणि वित्तीय व्यवहार योग्य तऱ्हेने सुरु राहावेत, यासाठी इथली सर्व यंत्रे बदलवणे किंवा त्यांची दुरुस्ती करणे आवश्यक झाले आहे. यंत्रे, इलेक्ट्रिकल साहित्य आणि इतर उपकरणे खरेदी करुन या कारखान्याचे काम पुन्हा सुरु करता येईल. या सर्व कामांसाठी 100 कोटी रुपयांची गरज आहे त्यामुळे, केंद्र सरकारने या कंपनीला अनुदानाच्या रूपाने ही रक्कम देण्यास मंजुरी दिली आहे.
ईशान्य भारतात असलेली BVFCL ही कंपनी या भागाच्या आर्थिक विकासात मोठा हातभार लावते. या कंपनीला मिळालेल्या अनुदानाच्या रकमेमुळे युरिया उत्पादनाची क्षमता प्रती वर्ष 3.90 लाख मेट्रिक टनपर्यंत सुनिश्चित होईल आणि त्यामुळे इथल्या चहा बागांना तसेच इतर कृषीक्षेत्राला वेळेत युरियाचा पुरवठा होऊ शकेल.
तसेच यामुळे या कारखान्यात असलेले 580 कायमस्वरुपी कर्मचारी आणि इतर 1500 अस्थायी कामगारांचा रोजगारही वाचू शकेल. यामुळे पर्यायाने ‘आत्मनिर्भर भारताच्या मोहिमेला बळ मिळेल.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
गोव्यात कृषी व फलोत्पादन महाविद्यालय स्थापन करण्यास केंद्र सरकार सर्व मदत करण्यास तयार – केंद्रीय मंत्री शोभा करंदलाजे
केंद्रीय राज्य मंत्र्यांनी घेतली गोव्याचे मुख्यमंत्री डॉ प्रमोद सावंत यांची भेट – कृषी क्षेत्राच्या योजनांच्या अंमलबजावणीचा घेतला आढावा
गोवा, 29 सप्टेंबर 2021
केंद्रीय कृषी आणि शेतकरी कल्याण राज्य मंत्री शोभा करंदलाजे यांनी आज गोवा इथे भारतीय कृषी संशोधन परिषदेच्या परिसराला भेट दिली. यावेळी, संस्थेचे संचालक, वरिष्ठ अधिकारी आणि शेतकऱ्यांशी त्यांनी विविध विषयांवर चर्चा केली. गोव्यात, कृषी आणि फलोत्पादन महाविद्यालय सुरु करण्यासाठी केंद्र सरकारकडून सर्वतोपरी मदत केली जाईल, असे आश्वासन त्यांनी दिले. यामुळे राज्यात कृषीक्षेत्राचा विकास होईल. केंद्र सरकार पुरस्कृत सराव योजनांचा शेतकऱ्यांनी लाभ घ्यावा, असे आवाहन त्यांनी केले. यावेळी त्यांनी शेतकऱ्यांना आयसीएआर मध्ये विकसित झालेले धणे भेट म्हणून दिले होते. करंदलाजे यांनी एक रोपटे लावले आणि गोशाळा तसेच चारा छावणीलाही भेट दिली.
त्यानंतर, शोभा करंदलाजे यांनी गोव्याचे मुख्यमंत्री डॉ प्रमोद सावंत यांची भेट घेतली. या भेटीत, गोव्यातील कृषीक्षेत्राच्या विविध पैलूंवर चर्चा केली. गोव्यात, एकात्मिक कृषी महाविद्यालय सुरु करण्याविषयी देखील यावेळी चर्चा झाली. यामुळे कृषी क्षेत्रातील विविध विषयांमधील समन्वय वाढेल, असे ते म्हणाले. गोव्यात अपेडा कार्यालय सुरु करण्याबाबत तसेच सेंद्रिय शेतीबाबतही या भेटीत चर्चा झाली. तसेच, कृषी पायाभूत निधीविषयी आणि त्याचा राज्यासाठी काय उपयोग करून घेता येईल, याविषयी चर्चा झाली.
मुख्यमंत्री डॉ प्रमोद सावंत यांनी केंद्रीय मंत्र्यांच्या भेटीबद्दल, त्यांचे आभार मानले. गोव्यात, एमएसएमईक्षेत्राला पाठबळ देण्यासाठी गोव्याने, RXILहे पोर्टल सुरु केले असून, त्यामार्फत एमएसएमई कंपन्यांची पेमेंट केली जात आहेत. असे त्यांनी सांगितले.केंद्राच्या ‘एक जिल्हा, एक उत्पादन’ योजनेच्या धर्तीवर, गोव्यातही ‘एक तालुका, एक उत्पादन’ योजना सुरु केली आहे, अशी माहिती त्यांनी दिली. मत्स्यपालन क्षेत्रातली निर्यात वाढवली जाईल, असेही त्यांनी सांगितले.
शोभा करंदलाजे या दो दिवसांच्या गोवा दौऱ्यावर असून, उद्या त्या कृषी आणि शेतकरी कल्याण विभागातील कामाचा आढावा घेणार आहेत.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
राष्ट्रपती कार्यालय
भारतीय वन सेवेच्या प्रशिक्षणार्थी अधिकाऱ्यांनी घेतली राष्ट्रपतींची भेट
नवी दिल्ली, 23 जुलै 2019
भारतीय वन सेवेच्या प्रशिक्षणार्थी अधिकाऱ्यांच्या एका गटाने आज राष्ट्रपती राम नाथ कोविंद यांची राष्ट्रपती भवनात भेट घेतली.
आपल्या देशाच्या वनसंपदेचे संरक्षण करण्यासाठी आणि हरित आच्छादन वाढवण्यासाठी भारत सरकार आणि राज्य सरकारे विशेष प्रयत्न करत आहेत. मात्र, पर्यावरणाचे पुनरुज्जीवन आणि संवर्धन यांचे यश आणि शाश्वती सार्वजनिक जनजागृतीवर अवलंबून आहे, असे यावेळी राष्ट्रपतींनी प्रशिक्षणार्थींना संबोधित करताना सांगितले. आदिवासींसह खूप मोठा गरीब वर्ग आपल्या देशातील वनक्षेत्रात आणि त्याच्या परिसरात राहतो. या वनांमधूनच त्यांच्या अन्नाच्या आणि जनावरांच्या चाऱ्याच्या मूलभूत गरजा भागतात, असे ते म्हणाले. हे लोक अतिशय साधे आणि कष्टाळू आहेत आणि ते अतिशय बुद्धिमान आहेत. ते या वनांचा त्यांच्या परंपरा आणि श्रद्धा यांचा एक भाग म्हणून आदर करतात. वनांचे संरक्षण करण्याचे कोणतेही उपाय यांच्या मूलभूत गरजा लक्षात घेऊन केले पाहिजेत आणि त्यांना त्यात सहभागी केले पाहिजे, अशी अपेक्षा राष्ट्रपतींनी व्यक्त केली.
भारताने स्वीकारलेले संयुक्त वन व्यवस्थापन मॉडेल स्थानिक लोक आणि समुदायांना वनव्यवस्थापनाच्या कामात सहभागी करण्यासाठी चालना देते. स्थानिकांच्या प्रभावी सहभागासाठी वनसंवर्धनाच्या प्रयत्नांचा उपजीविकेच्या संधींशी योग्य ताळमेळ असला पाहिजे, असे राष्ट्रपती म्हणाले. एकदा का लोक आणि समुदाय वनव्यवस्थापनाच्या कामात सहभागी झाले की वन अधिकाऱ्यांना जे उपाय हवे आहेत ते अधिक शाश्वत आणि प्रभावी होतील, असे राष्ट्रपतींनी सांगितले.
S.Tupe/S.Patil/P.Malandkar
(Visitor Counter : 189
मंत्रिमंडळ
आयुष्मान भारतचे आयुष आरोग्य आणि आरोग्य केंद्रांच्या घटकांचा राष्ट्रीय आयुष मिशनमध्ये समावेश करायला केंद्रीय मंत्रिमंडळाची मंजुरी
नवी दिल्ली, 21 मार्च 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आयुष्मान भारतचे आयुषआरोग्य आणि आरोग्य केंद्रांच्या  घटकांचा राष्ट्रीय आयुष मिशनमध्ये  समावेश करायला मंजुरी दिली आहे.
आर्थिक वर्ष 2019-20 ते 2023-24 या कालावधीसाठी आयुष एचडब्ल्यूसीच्या क्रीयान्वयनासाठी 3399.35 कोटी रुपये  खर्च अपेक्षित आहे. नाम अंतर्गत आयुष एचडब्ल्यूसी घटक कार्यान्वित करण्यासाठी खालील उद्दिष्टे साध्य करावी लागतीलः
- विद्यमान सार्वजनिक आरोग्य सेवा प्रणालीसह एकत्रीकरणातून प्रतिबंधात्मक प्रोत्साहन, रोगनिवारक, पुनर्वसन आणि उपशामक आरोग्य सेवा यावर लक्ष केंद्रित करून आयुष तत्वे आणि पद्धतींवर आधारित समग्र कल्याणकारी मॉडेल स्थापित करणे.
- गरजू लोकांना आयुष सेवा उपलब्ध करून माहिती ही उपलब्ध करून देणे.
- आयुष सेवांमध्ये जीवनशैली, मृत्यू, योग, औषधी वनस्पती आणि आयुष प्रणालीच्या सामर्थ्यानुसार निवडलेल्या परिस्थितीसाठी औषधांची तरतूद याविषयी समुदाय जागरूकता समाविष्ट आहे.
आयुष मंत्रालयाने राज्य / केंद्रशासित प्रदेश, आरोग्य आणि कुटुंब कल्याण मंत्रालय आणि इतर संबंधित मंत्रालयांच्या सल्ल्यानुसार देशभरातील12,500 आयुष आरोग्य आणि आरोग्य केंद्रे कार्यान्वित करण्यासाठी पुढील दोन मॉडेल्स प्रस्तावित केले आहेत:
- विद्यमान आयुष दवाखान्यांमध्ये सुधारणा 
- विद्यमान उप-आरोग्य केंद्रांमध्ये सुधारणा 
फायदे:
- जागतिक आरोग्य संकल्पना व्याप्त करण्यासाठी परवडणाऱ्या औषध उपचार पद्धतीला प्रोत्साहन .
- दुय्यम आणि तृतीयक आरोग्य सेवा सुविधांवरील ओझे कमी करणे.
- “स्वयं-काळजी” मॉडेलमुळे खर्च कमी
- नीती आयोगाने अनिवार्य केल्यानुसार एसडीजी 3 च्या अंमलबजावणीत आयुषचे एकत्रीकरण
- प्रमाणित समग्र निरोगी मॉडेल उद्दिष्टीत क्षेत्र
पार्श्वभूमी:
आयुष मंत्रालय आयुष्मान भारत अंतर्गत उप-आरोग्य केंद्रांपैकी 10% म्हणजेच 12,500 केंद्र आरोग्य आणि निरोगीकरण केंद्रे म्हणून कार्यान्वित करेल असा निर्णय घेण्यात आला असून, राष्ट्रीय आरोग्य धोरण 2017 मध्ये एकात्मिक आरोग्य सेवांच्या बहुलवादी प्रणालीत आयुष प्रणालीच्या संभावित शक्यतांना मुख्य प्रवाहात नेण्याचे समर्थन केले आहे.
भारत सरकारने फेब्रुवारी, 2018 मध्ये निर्णय घेतला आहे की सर्वसमावेशक प्राथमिक आरोग्य सेवा देण्यासाठी विद्यमान उप-आरोग्य केंद्र आणि प्राथमिक आरोग्य केंद्रांचे रूपांतर करून दीड लाख आरोग्य आणि कल्याण केंद्रांची स्थापना केली जाईल.
B.Gokhale/S.Mhatre/D.Rane
(Visitor Counter : 169
आरोग्य आणि कुटुंब कल्याण मंत्रालय
कोविड-19 ओमायक्रॉन अद्ययावत माहिती
केंद्र सरकारकडून आंतरराष्ट्रीय प्रवाशांच्या आगमनासाठीच्या सुधारित मार्गदर्शक सूचना जारी
सर्व प्रवाशांना भारतात आल्यावर सात दिवसांसाठी गृहविलगीकरणात राहणे अनिवार्य तसेच आठव्या दिवशी- आरटी-पीसीआर चाचणी करावी लागणार
सुधारित मार्गदर्शक सूचना 11 जानेवारी 2022 पासून लागू होणार
नवी दिल्ली, 7 जानेवारी 2022
केंद्रीय आरोग्य आणि कुटुंब कल्याण मंत्रालयाने परदेशातून येणाऱ्या प्रवाशांसाठीच्या मार्गदर्शक सूचनांमध्ये 6 जानेवारी 2022 पासून बदल केले आहेत. कोविड-19 विषाणूचे बदलते स्वरुप आणि ओमायक्रॉन सारख्या उत्परिवर्तित विषाणूमुळे तसेच जगभरात वाढत असलेल्या रुग्णसंख्येमुळे या नव्या मार्गदर्शक सूचना लागू करण्यात आल्या आहेत. या नव्या सूचना 11 जानेवारी 2022 , मध्यरात्रीपासून लागू होतील.
या आधीच्या मार्गदर्शक सूचना 30 नोव्हेंबर रोजी लागू झाल्या होत्या.
सुधारित मार्गदर्शक सूचना, आरोग्य मंत्रालयाच्या संकेतस्थळावर उपलब्ध असून, त्या खालील लिंकवर बघता येतील.
https://www.mohfw.gov.in/pdf/RevisedGuidelinesforInternationalArrivalsdated7thJanuary2022.pdf
नव्या मार्गदर्शक सूचनांमध्ये खालील बदल करण्यात आले आहेत.
सर्व प्रवाशांना,  सात दिवस गृह विलगीकरणात राहावे लागेल आणि आठव्या दिवशी आरटी-पीसीआर चाचणी करावी लागेल.
प्रवाशांना आठ दिवसांनी केलेल्या आपल्या कोविड RT-PCR चाचणी अहवालाचा फोटो ,एअर सुविधा पोर्टलवर अपलोड करावा लागेल 
सर्व प्रवाशांना, ज्यांना ही चाचणी करायची आहे, त्यांना एअर सुविधा पोर्टलवर चाचणीची पूर्वनोंदणी करावी लागेल, जेणेकरुन, त्यांची चाचणी वेळेत होऊ शकेल.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
आरोग्य आणि कुटुंब कल्याण मंत्रालय
देशातील एकूण कोविड-19 प्रतिबंधक लसीकरणाने पार केला 67 कोटी मात्रांचा महत्वपूर्ण टप्पा
गेल्या 24 तासांत 74 लाखांहून अधिक लसींच्या मात्रा देण्यात आल्या.
देशात रुग्ण बरे होण्याचा सध्याचा दर 97.45%
देशात गेल्या 24 तासात कोरोनाचे 45,352 नवे दैनंदिन रुग्ण
देशातील सध्या उपचाराधीन रुग्णसंख्या ही एकूण रुग्णांच्या 1.22 %
साप्ताहिक पॉझीटीव्हिटी दर  गेले 70 दिवस हा दर 3% पेक्षा कमी
लसीकरणातील महत्वपूर्ण टप्पा पार करत देशातील एकूण कोविड-19 प्रतिबंधक लसीकरणाने आज 67 कोटी मात्रांचा टप्पा पार केला. देशव्यापी लसीकरण अभियाना अंतर्गत देशात गेल्या 24 तासात 74,84,333 मात्रा देण्यात आल्या असून, आज सकाळी 7 वाजेपर्यंत प्राप्त झालेल्या अहवालानुसार आतापर्यंत 67.09 कोटीपेक्षा जास्त मात्रा  दिल्या आहेत. एकूण 70,34,846 सत्रांद्वारे या मात्रा देण्यात आल्या आहेत.
आज सकाळी 7 वाजेपर्यंत उपलब्ध झालेल्या एकूण आकडेवारीनुसार या मात्रांचे वर्गीकरण पुढील प्रमाणे आहे-
|
|
HCWs
|
|
1st Dose
|
|
1,03,59,980
|
|
2nd Dose
|
|
84,31,889
|
|
FLWs
|
|
1st Dose
|
|
1,83,27,552
|
|
2nd Dose
|
|
1,33,92,967
|
|
Age Group 18-44 years
|
|
1st Dose
|
|
26,38,65,685
|
|
2nd Dose
|
|
3,10,32,810
|
|
Age Group 45-59 years
|
|
1st Dose
|
|
13,43,94,957
|
|
2nd Dose
|
|
5,65,34,391
|
|
Over 60 years
|
|
1st Dose
|
|
8,85,83,164
|
|
2nd Dose
|
|
4,60,36,573
|
|
Total
|
|
67,09,59,968
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 34,791 रुग्ण कोविडमुक्त झाले असून आतापर्यंत कोरोनाची लागण झालेल्यांपैकी एकूण 3,20,63,616 रुग्ण कोविडमुक्त झाले आहेत.
यामुळे कोरोनातून बरे होण्याचा दर 97.45 इतका झाला आहे.
केंद्र आणि राज्य सरकार/ केंद्र शासित प्रदेश यांच्या समन्वयित प्रयत्नांमुळे गेल्या
सलग 68 दिवसांपासून 50,000 पेक्षा कमी नव्या दैनंदिन रुग्णांची नोंद होत आहे.
गेल्या 24 तासात 42,352 नव्या रुग्णांची नोंद झाली.
देशात उपचाराधीन रुग्णांची संख्या सध्या 3,99,778 आहे.उपचाराधीन रुग्णसंख्या ही आतापर्यंतच्या , एकूण रुग्णसंख्येच्या 1.22 % आहे.
देशात कोविड चाचण्या करण्याच्या क्षमतेत वाढ सुरु असून, गेल्या 24 तासात 16,66,334 चाचण्या करण्यात आल्या. भारताने आतापर्यंत एकूण 52.65 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.66% असून गेले 70 दिवस हा दर 3% पेक्षा कमी आहे. दैनंदिन पॉझीटीव्हिटी 2.72% असून गेल्या 88 दिवसांपासून हा दर 5% पेक्षा कमी आहे.